L 222/160
FI
Euroopan unionin virallinen lehti
8.9.2023
4.4.2.15 Apu junaan noustaessa ja siitä poistuttaessa Käyttösäännöillä on varmistettava, että henkilöstö on tietoinen siitä, että vammaiset ja liikkumisesteiset henkilöt saattavat tarvita apua junaan nousemisessa tai siitä poistumisessa, ja että henkilöstö tarjoaa tarvittaessa tällaista apua.
Asetuksessa (EU) 2021/782 on määritetty tilanteet, joissa vammaisille ja liikkumisesteisille henkilöille on tarjottava apua.
4.4.2.16 Laituri – Pyörätuolin junaan pääsyä helpottavan laitteen toiminta-alue Rautatieyrityksen ja rataverkon haltijan tai asemanhaltijan on yhdessä määritettävä, millä laiturin alueella tai alueilla laitetta pääasiassa käytetään, ja osoitettava sen kelpoisuus.
Tämän alueen on oltava yhteensopiva niiden olemassa olevien laitureiden kanssa, joilla juna pääasiassa pysähtyy.
Edellä esitetystä seuraa, että junan pysähdyspaikkaa on joissakin tapauksissa mukautettava tämän vaatimuksen täyttämiseksi.
Käyttösäännöissä on otettava huomioon junien erilaiset kokoonpanot (ks. 4.2.1.12 kohta) siten, että junien pysähdyspaikka voidaan määritellä junaan pääsyä helpottavan laitteen toiminta-alueen perusteella.
4.4.2.17 Hätämenetelmä liikuteltavien portaiden käyttöönottoon On pantava täytäntöön käyttösäännöt, jotka koskevat siltalevyn käyttöönottoa ja säilytykseen asettamista hätätilanteessa, jos virransyöttö katkeaa.
4.4.2.18 Tämän YTE:n mukaisen ja siitä poikkeavan liikkuvan kaluston yhdistelmien käyttö Kun junassa on sekä vaatimukset täyttävää että niistä poikkeavaa liikkuvaa kalustoa, on pantava täytäntöön toimintamenettelyt, joilla varmistetaan, että junassa on vähintään kaksi tämän YTE:n mukaista pyörätuolipaikkaa.
Jos junassa on WC-tilat, on varmistettava, että pyörätuolin käyttäjillä on pääsy esteettömään WC:hen.
Tällaisten liikkuvan kaluston yhdistelmien osalta on varmistettava asianmukaisilla menettelyillä, että kaikissa vaunuissa on saatavilla näkyvää ja kuuluvaa reittitietoa.
Dynaamisten tiedotusjärjestelmien, pyörätuolipaikkojen, esteettömien WC-tilojen, pyörätuolin käyttäjille soveltuvien yöpymistilojen ja avunpyyntölaitteiden ei tarvitse olla täysin toimivia tällaisissa kokoonpanoissa.
4.4.2.19 Junien muodostaminen tämän YTE:n mukaisista yksittäisistä vaunuista Kun juna muodostetaan vaunuista, jotka on arvioitu yksitellen 6.2.7 kohdan mukaisesti, on laadittava toimintame­ nettelyt, joilla varmistetaan, että juna on kokonaisuudessaan tämän YTE:n 4.2 kohdan mukainen.
4.4.2.20 Palvelujen tarjoaminen junissa Kun matkustajille tarjotaan palveluja tietyllä junan alueella, johon pyörätuolin käyttäjät eivät pääse, on oltava käytössä toiminnalliset välineet sen varmistamiseksi, että a) pyörätuolin käyttäjien saatavilla on maksutta apua, jotta he voivat käyttää palvelua; tai b) palvelu tarjotaan maksutta pyörätuolin käyttäjille pyörätuolipaikoilla, ellei palvelua ole sen luonteen vuoksi mahdotonta tarjota muualla kuin sen varsinaisessa suorituspaikassa.”
39) Korvataan 4.4.3 kohta seuraavasti: ”4.4.3 Junaan pääsyä helpottavien laitteiden ja avun tarjoaminen Rataverkon haltija tai asemanhaltija ja rautatieyritys sopivat junaan pääsyä helpottavien laitteiden tarjoamisesta ja hallinnasta sekä avun ja vaihtoehtoisen kuljetuksen tarjoamisesta asetuksen (EU) 2021/782 mukaisesti ja vahvistavat, mikä osapuoli vastaa junaan pääsyä helpottavien laitteiden käytöstä ja vaihtoehtoisesta kuljetuksesta.
Rataverkon haltija (tai asemanhaltija(t)) ja rautatieyritys varmistavat, että niiden sopima vastuunjako on toimivin kokonaisratkaisu.
Tällaisessa sopimuksessa on otettava huomioon 5.3.1.2, 5.3.1.3, 5.3.2.9 ja 5.3.2.10 kohdassa tarkoitettujen junaan pääsyä helpottavien laitteiden käyttöalue.